Diari Oficial de la Generalitat Valenciana


Sumari del DOGV 4793, del 08-07-2004 (2004/6886)

ACORD de 15 de març de 2004, de la Comissió Territorial d'Urbanisme,relatiu a la modificació Puntual núm. 5 (Ordenació volums sòl urbanitzable UE UZE-1 els Xiprers) de Petrer.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4793

Data del DOGV
:   08-07-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6886


Data del document
:   15-03-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Petrer
    * pla d'urbanisme

ACORD de 15 de març de 2004, de la Comissió Territorial d'Urbanisme,relatiu a la modificació Puntual núm. 5 (Ordenació volums sòl urbanitzable UE UZE-1 els Xiprers) de Petrer. [2004/X6886]
  
Vist l'expedient de referència i basant-se en els següents antecedents i consideracions,
  
Antecedents de fet
  
Primer. El projecte de modificació puntual de referència es va sotmetre a informació pública durant un mes mitjançant acord del ple de l'Ajuntament del dia 27 de febrer de 2003, publicant-se l'anunci en el Diari Oficial de la Generalitat Valenciana, núm. 4469, de 28 de març de 2003, i en el diari La Verdad de 20 de març de 2003. Després del pertinent període d'exposició pública, en el qual no es van presentar al·legacions, el projecte es va aprovar provisionalment pel mateix òrgan en data 23 de maig de 2003, i es va remetre a la Conselleria per a aprovació definitiva.
  
Segon. La documentació del projecte està integrada per memòria informativa i justificativa i plànols d'informació i ordenació proposada.
  
Tercer. L'objecte de la present modificació consisteix a reordenar els volums de la unitat d'execució de sòl urbanitzable UZE-1 els Xiprers prevista en el Pla general del municipi aprovat definitivament per la Comissió Territorial d'Urbanisme d'Alacant el 30 de gener de 1998, que forma part d'una illa. La unitat d'execució té una superfície de 1735 m², amb 506 m² de vials (carrer Pintor Zurbarán) i 1229 m² de parcel·la lucrativa. L'àmbit pertany a la zona d'ordenació urbanística d'Eixample EN-3 els Xiprers, la proposta incrementa de cinc a sis plantes l'altura en part de la parcel·la lucrativa, eliminant l'edificació i reduint-la a una sola planta en la part de la parcel·la coincident amb l'estrangulació de la zona verda. D'acord amb la justificació presentada, la proposta no altera l'edificabilitat de l'àmbit ni la superfície de dotacions públiques.
  
Consideracions tecnicojurídiques
  
Primera. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant LRAU) i l'article 174 del Reglament de planejament de la Comunitat Valenciana (RPCV), aprovat per Decret 201/1998, de 15 de desembre de 1998, del Govern Valencià.
  
Segona. La documentació s'estima, en línies generals, completa, segons l'objecte de la modificació, a l'efecte del compliment de l'article 27 de la LRAU.
  
Tercera. Les determinacions contingudes en l'expedient poden considerar-se genèricament correctes des del punt de vista de les exigències de la política urbanística i territorial de la Generalitat, tal com s'exposa en l'art. 40 de la LRAU.
  
Quarta. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/92, de 26 de novembre, de règim jurídic de les administracions públiques i del procediment administratiu comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
1r) Aprovar definitivament la modificació puntual núm. 5 del terme municipal de Petrer.
  
2n) Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'art. 59 de la Llei 6/1994, de 15 de novembre, de la Generalitat Valenciana, reguladora de l'activitat urbanística, ja que manca el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Alacant, 15 de març de 2004.- La secretària de la Comissió Territorial d'Urbanisme: Rosario Berjón Ayuso.